CELEX: 32019R1705
Language: ro
Date: 2019-10-10 00:00:00
Title: Regulamentul delegat (UE) 2019/1705 al Comisiei din 10 octombrie 2019 de modificare a Regulamentului (UE, Euratom) 2019/1197 al Consiliului în ceea ce privește termenele în care Regatul Unit trebuie să îndeplinească condițiile de eligibilitate pentru finanțare din partea Uniunii în urma retragerii Regatului Unit din Uniune

11.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 260/40
               
            
         REGULAMENTUL DELEGAT (UE) 2019/1705 al Comisiei
         din 10 octombrie 2019
         de modificare a Regulamentului (UE, Euratom) 2019/1197 al Consiliului în ceea ce privește termenele în care Regatul Unit trebuie să îndeplinească condițiile de eligibilitate pentru finanțare din partea Uniunii în urma retragerii Regatului Unit din Uniune
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE, Euratom) 2019/1197 al Consiliului din 9 iulie 2019 privind măsurile referitoare la execuția și finanțarea bugetului general al Uniunii în 2019 în contextul retragerii Regatului Unit din Uniune (1), în special articolul 2 alineatul (3), articolul 3 alineatul (3) și articolul 8,
         întrucât:
         
                     (1)
                  
                  
                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). Tratatele nu se vor mai aplica Regatului Unit de la data intrării în vigoare a acordului de retragere sau, în lipsa încheierii unui acord, la doi ani după respectiva notificare, cu excepția cazului în care Consiliul European, în acord cu Regatul Unit, decide în unanimitate să prelungească această perioadă.
                  
               
                     (2)
                  
                  
                     Regulamentul (UE, Euratom) 2019/1197 stabilește condițiile în care Regatul Unit și persoanele și entitățile stabilite în Regatul Unit ar continua să fie eligibile pentru finanțare din partea Uniunii pentru cheltuielile eligibile suportate în 2019 de la data la care tratatele încetează să se aplice Regatului Unit și pe teritoriul acestuia și stabilește termenele în care Regatul Unit ar trebui să îndeplinească condițiile pentru păstrarea acestei eligibilități, inclusiv un grafic al plăților pentru lunile posterioare lunii august 2019.
                  
               
                     (3)
                  
                  
                     Termenele și graficul plăților au fost stabilite luând în considerare posibilitatea retragerii Regatului Unit din Uniune fără un acord la 13 aprilie 2019.
                  
               
                     (4)
                  
                  
                     La 11 aprilie 2019, Consiliul European a adoptat Decizia (UE) 2019/584 (2) privind prelungirea termenului prevăzut la articolul 50 alineatul (3) din TUE, de comun acord cu Regatul Unit, până la 31 octombrie 2019.
                  
               
                     (5)
                  
                  
                     Prin urmare, este oportun să se prelungească termenele în care Regatul Unit ar trebui să îndeplinească condițiile prevăzute de Regulamentul (UE, Euratom) 2019/1197 și să se modifice graficul plăților pentru a lua în considerare prelungirea termenului prevăzut la articolul 50 alineatul (3) din TUE până la 31 octombrie 2019.
                  
               
                     (6)
                  
                  
                     Prin urmare, Regulamentul (UE, Euratom) 2019/1197 ar trebui modificat în consecință.
                  
               
                     (7)
                  
                  
                     De asemenea, condiția menționată la articolul 3 alineatul (1) litera (a) din Regulamentul (UE, Euratom) 2019/1197 nu mai este relevantă.
                  
               
                     (8)
                  
                  
                     Pentru a preveni riscul unei perturbări grave a execuției și finanțării bugetului Uniunii în 2019, în special pentru beneficiarii programelor de cheltuieli și ai altor acțiuni ale Uniunii, la data retragerii Regatului Unit din Uniune, prezentul regulament ar trebui să fie adoptat prin procedura de urgență descrisă la articolul 8 din Regulamentul (UE, Euratom) 2019/1197 și astfel cum se prevede la articolul 2 alineatul (3) și articolul 3 alineatul (3) din regulamentul respectiv și ar trebui să intre în vigoare în regim de urgență în ziua următoare datei publicării în Jurnalul Oficial al Uniunii Europene. Regulamentul ar trebui să se aplice începând din ziua următoare datei la care tratatele încetează să se aplice Regatului Unit și pe teritoriul acestuia, cu excepția cazului în care, până la data respectivă, a intrat în vigoare un acord de retragere încheiat cu Regatul Unit,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE, Euratom) 2019/1197 se modifică după cum urmează:
            
                        1.
                     
                     
                        la articolul 2 alineatul (1), literele (a), (b) și (c) se înlocuiesc cu următorul text:
                        
                                    „(a)
                                 
                                 
                                    în termen de 7 zile calendaristice de la data retragerii, Regatul Unit a confirmat în scris Comisiei că va contribui în euro cu suma afișată pe rândul „Regatul Unit” și în coloana „Resurse proprii totale” din tabelul 7 din partea „A. Introducere și finanțare a bugetului general al Uniunii” din partea referitoare la venituri a bugetului pentru 2019 prevăzută în bugetul general al Uniunii Europene pentru exercițiul financiar 2019 (3), astfel cum a fost adoptat la 12 decembrie 2018, din care se scade cuantumul resurselor proprii puse la dispoziție de Regatul Unit pentru exercițiul financiar 2019 înainte de data retragerii, în conformitate cu graficul plăților stabilit în prezentul regulament;
                                 
                              
                                    (b)
                                 
                                 
                                    în termen de 20 de zile calendaristice de la data retragerii, Regatul Unit a efectuat în contul stabilit de Comisie prima plată corespunzătoare tranșei menționate la al doilea paragraf din prezentul alineat, înmulțită cu rezultatul operațiunii următoare: numărul de luni întregi dintre data retragerii și sfârșitul anului 2019, din care se scade numărul de luni dintre luna primei plăți, fără luna respectivă, și sfârșitul anului 2019;
                                 
                              
                                    (c)
                                 
                                 
                                    în termen de 7 zile calendaristice de la data retragerii, Regatul Unit a confirmat în scris Comisiei angajamentul de a continua să accepte controalele și auditurile care acoperă întreaga perioadă a programelor și a acțiunilor, în conformitate cu normele aplicabile, și”;
                                 
                              
                  
                        2.
                     
                     
                        la articolul 3 alineatul (1), litera (b) se înlocuiește cu următorul text:
                        
                                    „(b)
                                 
                                 
                                    în termen de 30 de zile calendaristice de la data retragerii, Regatul Unit a plătit în contul stabilit de Comisie restul tranșelor lunare menționate la articolul 2 alineatul (1) al doilea paragraf și”.
                                 
                              
                  
         
            Articolul 2
            Prezentul regulament intră în vigoare în ziua următoare publicării în Jurnalul Oficial al Uniunii Europene.
            Prezentul regulament de aplică din ziua următoare datei la care tratatele încetează să se aplice Regatului Unit și pe teritoriul acestuia în temeiul articolului 50 alineatul (3) din TUE.
            Cu toate acestea, prezentul regulament nu se aplică în cazul în care, până la data menționată la al doilea paragraf din prezentul articol, a intrat în vigoare un acord de retragere încheiat cu Regatul Unit în conformitate cu articolul 50 alineatul (2) din TUE.
            Prezentul regulament este obligatoriu în toate elementele sale și se aplică direct în toate statele membre.
         
         
            Adoptat la Bruxelles, 10 octombrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 189, 15.7.2019, p. 1.
         
            (2)  Decizia (UE) 2019/584 a Consiliului European adoptată de comun acord cu Regatul Unit din 11 aprilie 2019 privind prelungirea termenului în temeiul articolului 50 alineatul (3) din TUE (JO L 101, 11.4.2019, p. 1).
         
            (3)  Adoptarea definitivă (UE, Euratom) 2019/333 a bugetului general al Uniunii Europene pentru exercițiul financiar 2019 (JO L 67, 7.3.2019, p. 1).